Tamesrit-a tella-d s tsentayt n Tnegga Taɣelnawt n Udhal d Usnegmu n Uṛmas s usemyuddes d tmehla n tmerrit n twilayt n Zzayer, yernu d taɣellat n udiwan n uneɣlaf anesmigal ɣer uneɣlaf amenzu d-yelhan s temẓermisin, Tamani Ferchichi, ay t-yeẓẓunẓan ɣer yidis n uwali anesmigal n Ḥusin Day, Youcef Begriche, anemhal n tmerrit n twilayt n Zzayer, Mokdad Tabet d unemhal amatu n tnegga, Mohamed-Cherif Bouziane.
Tadyant-a tella-d s tẓugayt n « Ad nebnu tamurt-nneɣ s tillumẓa-nneɣ », yernu d tin ay d-yellan deg ukatar n usfugel n umulli wis 60 n uzarug aɣelnaw d tillumẓa d wass aɣelnaw n tmerrit. Iswi n tmesrit-a d asdusu n ublag d amellil yernu d adettan gar yimeggiyen n tmerrit, tinḍi d yifarisen idiganen akken ad derwen deg usnegmu adigan, ɣef wakken ay d-tenna Mass Ferchichi i Tnegga n Yisalan n Zzayer.
Tamesrit-a ad d-tili daɣ d talemmiẓt i uwekked ɣef yifujaren ay d-ssumurent tneggiwin n udhal n usemres i yilemẓiyen yesɛan isenfaren deg ukatar n tsemmeskal ay d-yebda uɣlif anesmigal d-yelhan s temẓermisin, ɣef wakken ay d-terna.
Deg yiwen n umyager d tɣemsa deg yijifeṛ n tfugla n uẓunẓu, tenna-d Mass Bouziane dakken tamesrit-a iswi-nnes d axebber n ugdud ɣef temlilt n Tnegga Taɣelnawt n Udhal d Usnegmu n Uṛmas deg useɣnew n temẓermisin deg yigzumen yemgerraden.
kab_Latn kab_Latn kab_Latn kab_Latn